जुलूस-ए-मोहम्मदी में उमड़े अकीदतमंद
जुलूस में गूंजे देश प्रेम के नारे
जुलूसमें नौजवानों के हाथों में तिरंगे झंडे लहरा रहे थे, वहीं देशप्रेम के नारे भी गूंज रहे थे। औलमा समाज के बुजुर्ग बग्गियों में थे, तो कुछ लोग घोड़ों पर बैठे हुए झण्डा लहरा रहे थे। बच्चों ने तख्तियों के जरिए मोहम्मद साहब की सीख को अवाम तक पहुंचाया।
ईद मिलादुन्नबी के मौके पर शहरभर में मुस्लिम गली-मोहल्लों, बस्तियों में जश्न मनाया गया। घरों कॉलाेनियों में खास सजावट और रोशनी की गई। आयड़, सुंदरवास, पहाड़ा, रूपसागर, सवीना, खांजीपीर, धोलीबावड़ी, अलीपुरा, महावतवाड़ी आदि क्षेत्रों से जुलूस अंजुमन चौक पहुंचे। कुछ क्षेत्रों के जुलूस हाथीपोल से भी शामिल हुए। इधर, गांधी नगर पहाड़ा में मदरसा के बच्चों ने प्रभात फेरी निकाली। बिलाली मुस्लिम वेलफेयर एंड डवलपमेंट सोसायटी के नायब सदर अजीज शाह ने बताया कि जुलूस विभिन्न मोहल्लों में होता हुआ बिलाली मस्जिद पहाड़ा में संपन्न हुआ।
उदयपुर. हजरतमोहम्मद साहब की पैदाइश का दिन ईद मिलादुन्नबी गुरुवार को अकीदत से मनाया गया। इस मौके पर शहर में जुलूस-ए-मोहम्मदी निकाला गया। अंजुमन चौक से ब्रह्मपोल तक पांच घंटे चले जुलूस में समुदाय के सैकड़ों लोगों ने शिरकत की। बैंड धुनों के बीच ‘सरकार की आमद मरहबा’ और “हिंद में सारे मजहब एक समान’ जैसे नारे बुलंद होते रहे। जुलूस सिंधी बाजार, घंटाघर, मोती चोहट्टा होते हुए हाथीपोल पहुंचा, जहां कई छोटे जुलूस भी शरीक हुए। इसके बाद जुलूस जाटवाडी, नई पुलिया, आयुर्वेद कॉलेज चौराहा होते हुए ब्रह्मपोल स्थित मौला हजरत जहीरुलहसन साहब की मजार पहुंचा। यहां अकीदतमंदों ने मजार शरीफ पर चादर बढ़ाई। इसके बाद कई मुस्लिम मोहल्लों में नियाज का आयोजन हुआ। जगह-जगह विभिन्न समाज के लोगोंं ने जुलूस का स्वागत किया। शर्बत मिठाइयां बांटी गईं और एक-दूसरे काे मुबारकबाद दी।
अंजुमन चौक में ईदमिलादुन्नबी पर निकला जुलूस।
उदयपुर . चांदपाेलनई पुलिया पर ईदमिलादुत्रबी जुलूस निकाला गया। जुलूस में शामिल समाज जन। फोटो : भास्कर
bho_Deva hin_Deva hin_Deva hin_Deva hin_Deva bho_Deva hin_Deva